Yamanda aviazarbalar chog‘ida to‘y marosimi bombardimon qilindi

Yamanning Arab koalitsiyasi tomonidan bombardimon qilinishi chog‘ida bombalardan biri to‘y o‘tkazilayotgan chodirlardan biriga tushdi. Oqibatda 20 kishi halok bo‘ldi, 45 kishi yaralandi, deb yozadi “Korrespondent.net”.

The Guardian mamlakat sog‘liqni saqlash vazirligiga tayanib xabar qilishicha, qurbonlarning ko‘pchiligi ayollar va bolalar. Xususan, kelin halok bo‘lgan, kuyov esa boshqa yaradorlar bilan birga kasalxonaga yetkazilgan.
Tez yordam mashinalari biroz vaqt davomida hudud ustida aylanib uchishda davom etgan harbiy samolyotlar tufayli, aviazarba joyiga yetib bora olmagan.
Kasalxona ma’muriyatiga ko‘ra, yaradorlarning 30 ga yaqini — bolalar, ularning ba’zilari og‘ir ahvolda.